text: Kina ger fleiri íløgur í kolaorku enn nakrantíð fyrr
text: #000001
text: Í Kina eru fleiri hundrað nýggj kolaorkuverk í umbúnað. Hesi hótta við at undirgrava veðurlagsmálini hjá Kina eins og altjóða verðurlagsmálini skrivar danska blaðið Børsen.
text: #000002
text: Í greinini í Børsen verður Kina samanborið við Dr. Jekyll og Mr. Hyde. Tvs. at landið um somu tíð er sera grønt og sera svart.
text: #000003
text: Hóast Kina fleiri ferðir hevur boðað frá, at tað fór at minka um kolaorkuna, so vísa hagtølini nú, sambært Børsen, at ongantíð áður hava so stórar íløgur verið gjørdar í nýggj kolaorkuverk sum nú.
text: #000004
text: Hetta svarar til tvey nýggj kolaorkuverk um vikuna. Kina er annars tað landið í heiminum, sum brúkar mest kol til at framleiða hita og orku - umleið fimm ferðir so nógv sum USA og uppaftur meira í mun til India. Hesi liggja nr. 2 og 3.
text: #000005
text: Tá hetta er sagt, so er Kina eisini leiðandi, tá tað kemur til framleiðslu av battaríum til elbilar, sólkyknur, skjóttgangandi tok, sum skulu avloysa flogferðsluna og aðra grøna tøkni.
text: #000006
text: Fleiri viðmerkjarar, sum halda lítið um øktu kolanýtsluna hjá Kina, siga seg tó hava stóra virðing fyri tí arbeiði, sum landið ger í grøna orkuskiftinum, sum hevur gjørt, at Kina á mongum økjum gongur á odda. So mikið langt á odda, at henda gongdin av mongum eisini verður tikin sum ein hóttan.
text: #000007
text: Lond í Vesturheiminum bera nevniliga ótta fyri, at kinverska einagongdin innan grøna tøkni, kann koma at raka Vesturheimin, tá og um lond gerast ov bundin at kinverskari grønari tøkni, júst á sama hátt sum Vesturheimin er vorðin bundin at gass og olju úr Russlandi, skrivar blaðið.
text: #000008
text: Kina fýrfaldaði annars um loyvi, sum vórðu givin til nýggj kolaorkuverk í fjør. Meðan lond í Evropa brúka mánaðir og ár til at geva loyvi til vindorkuverkætlanir, so verða loyvi til kolavorkuverk í Kina givin stutt eftir at søkt er um hesi.
text: #000009
text: Talið á loyvum til nýggj kolaorkuverk í 2022 var tað hægsta síðani 2015 og seks ferðir hægri enn restin av heiminum tilsamans. Framleiðslan frá kolaorkuverkum er mett at økjast við 25% frá 2021 til 2025. Og hetta hevur stóran vøkstur í útlátinum við sær. Í dag stendur Kina fyri einum fjórðingi av heimsins útláti. Meðan útlátið uppá fólkið í Evropa og USA er minkað síðani 70-ini, heldur tað fram við at vaksa í Kina sambært frágreiðing frá Capital Economics.
text: #000010
text: Kelda Børsen og Capital Economics
text: #000011
text: Ein orsøk til at Kina setir ferð á útbyggingina av kolaorkuverkum er tann, at landið vil hava nokk av orku, tá vind- og sólorka svíkja. Hetta er júst eisini ein stórur trupulleiki í heila tikið í tí grøna orkuskiftinum um allan heim. Onnur halda, at endamálið við stóru kolaíløgunum er eitt heilt annað, nevniliga at verja kinverskar íløgur og forða fyri eini útfasan av koli.
text: #000012
text: Òtti er fyri, at við at troyta kolaorkuverkini til fulnar, so minkar eisini menningin av grønum orkuhættum og harvið fer CO2 útlátið eisini bara at økjast, sigur finski CREA stovnurin í eini greining.
text: #000013
text: Fólkatingið vitjar SEV í Húsahaga
text: #000016
text: Mannaættin latið upp porturini til helviti
text: #000017
text: Helvtin av orkuni frá vindmyllulundum fer til spillis
text: #000018
text: Regin Mittún nýggjur fíggjarstjóri hjá Magn
text: #000019
text: Oljuprísur uppá 100 dollarar í eygsjón
text: #000020
text: Russland sendir oljutangaskip norður um Sibiria
text: #000021
text: Byggja heimsins størstu vindmylnuhøll í Esbjerg
text: #000022
text: Bera ótta fyri nýggjum grønum brennievnum
text: #000023